

**REPUBLIKA HRVATSKA**

**GRAD ZAGREB**

## OSNOVNA ŠKOLA GROFA JANKA DRAŠKOVIĆA

Zagreb, Vrapčanska 7

KLASA

URBROJ:

Zagreb, 08. studenog 2023. godine

**ZAPISNIK**

**30. sjednice Školskog odbora, održane u ponedjeljak 14. studenog 2023. godine, s početkom u 19.00 sati, u prostorijama Osnovne škole grofa Janka Draškovića, Vrapčanska 7, Zagreb.**

Prisutni članovi: Zaviša Kačić, predsjednik, Dubravka Brletić, Marija Fišter, Vedrana Šenjug Užarević, Nina Lučanin, Ivan Lalić - članovi

Ostali prisutni: Danica Rajković, ravnateljica

Predsjednik Školskog odbora, gospodin Zaviša Kačić, pozdravio je prisutne, zahvalio na odazivu, otvorio 30. sjednicu Školskog odbora i predložio sljedeći

**DNEVNI RED**

**1. verifikacija zapisnika 29. sjednice Školskog odbora  
  
2. natječaj za zasnivanje radnog odnosa: učitelj/ica hrvatskog jezika – 1 izvršitelj/ica m/ž na neodređeno puno radno vrijeme, 40 sati tjednog radnog vremena  
  
3. nadopuna satnice – učiteljica prirode i biologije  
  
4. nalaz prosvjetne inspekcije**

**5. razno**

Dnevni red je bez rasprave jednoglasno prihvaćen.

**Ad. 1.) Verifikacija zapisnika 29. sjednice Školskog odbora**

Zapisnik je bez rasprave jednoglasno prihvaćen.

**Ad. 2.) natječaj za zasnivanje radnog odnosa: učitelj/ica hrvatskog jezika – 1 izvršitelj/ica m/ž na neodređeno puno radno vrijeme, 40 sati tjednog radnog vremena**

Ravnateljica škole Danica Rajković je članove odbora izvijestila o tijeku postupka natječaja za radno mjesto učitelja/ice hrvatskog jezika. S obzirom na veliku prednost u bodovima koju je stekla u ispitivanju povjerenstva i nakon razgovora s njom i kandidaticom Anom Alviž ravnateljica je članovima odbora predložila da se na radno mjesto učitelja/ice hrvatskog jezika na neodređeno puno radno vrijeme zaposli kandidatica Anita Kiš Popović. Prisutni članovi odbora su prijedlog ravnateljice prihvatili jednoglasno, sa šest (6) glasova za i ni jednim glasom protiv.

**Ad. 3.) nadopuna satnice – učiteljica prirode i biologije**

Ravnateljica škole Danica Rajković je prisutne članove odbora izvijestila o primanju gospođe Magdalene Lučić na radno mjesto učiteljice prirode i biologije na neodređeno nepuno radno vrijeme. Gospođa Lučić je već zaposlena u OŠ Medvedgrad te je u OŠ grofa Janka Draškovića zaposlena u kontekstu nadopune satnice pa nije bilo potrebno provesti natječaj.

**Ad. 4.) nalaz prosvjetne inspekcije**

O nalazu prosvjetne inspekcije u slučaju prijave za vršnjačko nasilje je članove Školskog odbora izvijestio predsjednik Školskog odbora Zaviša Kačić koji, s obzirom da nisu uočene nikakve krupnije pogreške ili propusti u radu škole, nalaz smatra zadovoljavajućim i prihvatljivim. Inspekcija nakon uvida donosi zaključak da nema elemenata vršnjačkog nasilja i slučaj učenika Mihaela Mihelića kvalificira kao vršnjački sukob. Prosvjetna inspekcija je u nalazu zatražila da škola napravi još nekoliko detalja u postupku, a škola ih je u međuvremenu već napravila.

**Ad. 5.) Razno**

Pod točkom razno su članovi Školskog odbora i ravnateljica škole gospođa Danica Rajković izmijenili najnovije informacije vezane uz funkcioniranje škole.

Sjednica je završena u 20:30h.

Zapisničar: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marija Fišter, mag. sc Zaviša Kačić, prof.